ལྷ་བཟོ་བྱེའུ་རྣམ་གྲོལ་ལ་གདམས་པ།
ཀརྨ་པ་མི་བསྐྱོད་རྡོ་རྗེ། (༡༥༠༧–༡༥༥༤)
༄༅༅། །ཆོས་བྱས་རྟིང་དགོས་པ་ཉམས་ལེན་ཡིན། །ཉམས་ལེན་དེ་བརྩོན་འགྲུས་སྟེང་ན་ཡོད། །བརྩོན་
འགྲུས་དེ་ལེ་ལོའི་དབང་དུ་སོང༌། །ཉམས་ལེན་གྱི་ཆིག་སྐྱ་ག་ལ་ཚུགས། །དེ་མ་ཚུགས་ན་ཆོས་པའི་ཁྱུ་ནས་
བུད། །སྒྲུབ་བརྒྱུད་པ་རྐང་གི་སྐྱིལ་ཀྲུང་བཅའ། །ཕོངས་ས་ལ་ཆགས་ན་གཏན་མཁར་ཟིན། །རྐང་རྗེས་སྐྱ་
མོས་ས་བོན་གཏོར། །མདོ་འགག་ཟིན་པ་ཞིག་ག་ནས་འོང་། །དེ་མི་འོང་ན་སྒྲུབ་བརྒྱུད་ཀྱི་ཁྱུ་ནས་བུད།།
བཀའ་ཚད་ལྡན་གྱི་བརྒྱུད་པ་འཛིན་འདོད་ན། །བྲེ་མོ་ལོང་གཏམ་ཀུན་སྨྲ་མི་འདོད། །གཅིག་སྒྲོས་གཅིག་
ལ་བསྐྱར་ཙ་ན། །ཉོན་མོངས་ཀུན་ཆུ་ལྟར་རྦ་རླབས་ཁོལ། །དེ་ཁོལ་ཙ་ན་བཀའ་བརྒྱུད་ཀྱི་རྗེས་འཇུག་བུད།།
རབ་བྱུང་དུས་ན་ཟང་ཟིང་ལ་རྩིས་གདབ་མེད། །དེ་མེད་ཙ་ན་ནོར་རྫས་ཀྱིས་ག་ལ་འཆིང་། །སེར་མོ་གོན་ཙ་
ན་མ་ཕྱིད་ཀྱི་སེམས་ཁྲལ་ལྡང་། །དེ་དྲན་པས་ཁེ་རྩིས་ཀྱི་ཕུགས་སྲིས་དྲན། །དེ་དྲན་མཁན་ལ་རབ་བྱུང་གི་
ཁྱུ་ནས་བུད། །མིང་ཆོས་པར་བཏགས་ནས་གཉན་པ་དེ། །ལྟོས་པ་ལིང་སྐྱུར་གྱི་བླ་མ་ཡིན། །བླ་མ་ལས་ཉེ་
དུ་འདེམས་ཙ་ན། །ཧོར་འདྲ་ལས་ལོད་པའི་ཁྱི་སྤྱོད་ཡིན། །གྲྭ་བུ་སློབ་འདུས་ཀྱི་ཁྱུ་ནས་བུད། །ཚེ་འདི་གང་
རེད་ལ་བཏང་ཙ་ན། །ཚེ་རབས་ཕྱི་མའི་མདུན་མ་དྲན། །ཚེ་ཕྱི་མ་དྲན་པ་སྐད་ཟེར་ནས། །ཚེ་འདི་ཡི་བདེ་
འབྱོར་སྒྲུབ་པ་དེ། །མི་གཞུང་མ་ཚོགས་པའི་ཁྱུ་ནས་བུད། །རང་གཅིག་པུའི་ལུས་པོ་འཚོ་ཙ་ན། །ཐེས་མེད་
སྤྲང་ཟས་འདི་རྒྱལ་པོའི་ལོངས་སྤྱོད་འདྲ། །ཟ་གྲོགས་ཐབ་ཀ་གཅིག་པ་འདི་མཐོང་ཙ་ན། །མ་བྲེལ་དགུ་
བྲེལ་གཅིག་མི་ཡོང་ཀ་མེད་རེད། །དེ་ཙ་ན་བྱ་བྲལ་གྱི་ཁྱུ་ནས་བུད། །རླུང་སྲོག་རྩོལ་གནད་དུ་བཙུད་པ་ན།།
ལུས་ལ་རས་རྐྱང་རྔུལ་དུ་འབབ། །ངག་འཆལ་པའི་གཏམ་གྱིས་འདའ་བ་ན། །བེམ་རྒན་དགུ་བརྩེགས་ཀྱིས་
དྲོད་མི་ཐུབ། །རས་ཕུད་འདོད་པའི་ཁྱུ་ནས་བུད། །གྲལ་མགོ་ལ་ཨེ་ཐོག་མི་བསམ་པར། །སྤྲང་རྒན་ལ་ཤེས་
འདོད་སྐྱེས་ན་ལེགས། །ཚོད་ཆེ་བའི་མདུན་མ་རྩིས་གཏིང་ནས། །གོ་ས་མཐོན་པོ་རྒྱལ་འགོག་གི་རྟེན། །དེ་
ཐོབ་ན་བསམ་ཡོད་ཀྱི་ཁྱུ་ནས་བུད། །འཁོར་མེད་རང་དབང་འདུས་ཙ་ན། །རང་བྱས་རང་དབང་གི་ཉི་མ་
ཤར། །འཁོར་ཡོད་མི་ངོ་བསྟུན་ཙ་ན། །སྐྱག་པ་བཏང་དབང་ཡང་དཀའ་མོར་འོང༌། །ཚེ་འདི་བདེ་སྐྱིད་ཁྱུ་ནས་
བུད། །ཅི་ཡང་སེམས་ཁྲལ་མེད་པ་ན། །ལུས་ངག་ལ་ངན་སྤྱོད་ཀྱི་ཁྲལ་མི་འབབ། །བྱེད་དགོས་ཀྱི་བསམ་
མནོ་མང་བ་ན། །བྱས་ཟིན་དུ་མེད་པའི་བྲེལ་བས་སླེབས། །ཚེ་བདེ་སྐྱིད་འདོད་པའི་ཁྱུ་ནས་བུད། །གནད་

ཞལ་གདམས་བསླབ་བྱའི་སྐབས།
71
འདི་ལྟར་རྟོགས་ནས་ཉམས་ལེན་པ། །རྗེ་སངས་རྒྱས་མཉན་པ་རས་ཆེན་ལྟར། །ངེད་འགྲོ་དྲུག་གི་བུ་ལ་བྱིན་
གྱིས་རློབས། །གང་ལ་བརྟེན་ན་ཚེ་འདིའི་སེམས་ཁྲལ་དང༌། །ཕྱོགས་འཛིན་སྡེ་རིས་ལ་སོགས་མི་འབྱུང་
བའི། །འབྲེལ་ཆགས་གདུང་སེམས་རྩད་ནས་འབྱིན་ནུས་པ། །ཚེ་བློས་བཏང་ལ་མཁོ་བོའི་བླ་མ་ཡིན།།
འཕྲལ་ཕྱི་ཚུལ་ཀུན་ལ་བཟང་པོར་བརྗོད། །དོན་རང་གི་རྩ་བའི་གྲྭ་པ་དང་། །སྦྱིན་བདག་མ་གཏོགས་སྙིང་
མི་གཏོད། །ང་གང་བྱས་བདེ་སྐད་ཟེར་བ་ཡི། །བྱ་བྲལ་དུ་བརྫུས་པ་འདི་ཡ་རེ་ཆ། །ལས་རྒྱུ་འབྲས་ཐུབ་
པས་གསུངས་པ་བཞིན། །ངེས་ཤེས་ནང་ནས་བསྐྱེད་ནུས་པའི། །ཀུན་མཁྱེན་གྱི་དགོངས་པ་ཁྲོལ་ནུས་པ། །
ལམ་ཐར་འདོད་ལ་མཁོ་བའི་བླ་མ་ཡིན། །རང་ཆོས་བརྒྱད་དབུས་ནས་ཟོལ་གྱིས་སྒྲིབ། །ལས་རྒྱུ་འབྲས་
ལོག་པར་སྤྱོད་བཞིན་དུ། །དད་པ་ཅན་ཐར་པའི་ལམ་འཇུག་སྐད། །གང་བརྟེན་ཏོ་ཅོག་ངན་སོང་གནས་སུ་
འཇུག །ཀུན་མཁྱེན་སྟོན་པར་འདོད་པ་འདི་ཡ་རེ་ཆ། །སྤྱིར་སེམས་ཅན་གྱི་སྡུག་བསྔལ་རང་ལ་ལྷུང༌། །དེ་
མ་བཟོད་ཅི་བྱ་བཟོད་གླགས་མེད། །བློ་བྱང་སེམས་དེ་འདྲ་བསྐྱེད་ནུས་པ། །སངས་རྒྱས་འདོད་ལ་མཁོ་བའི་
བླ་མ་ཡིན། །རང་གྲྭ་པ་སྙིང་སྡུག་ཁ་ཤས་དང༌། །དེ་ལ་འདུས་པའི་གཟའ་ཚོ་དང༌། །དེ་ཡི་སྦྱིན་བདག་སྡེ་
རིས་ལས། །བསམ་རྒྱུ་མེད་པའི་ཕུང་རྒན་ལ། །ཐེག་ཆེན་བཤེས་གཉེན་འདོད་པ་འདི་ཡ་རེ་ཆ། །གཟུང་
འཛིན་འཁྲུལ་པ་གཏན་ནས་མ་དམིགས་ཤིང༌། །ཏིང་འཛིན་རྣམ་རོལ་དུ་མའི་སྒོར་ཞུགས་ནས། །རྫུ་འཕྲུལ་
མངོན་ཤེས་མཐའ་ཡས་འབྱིན་ནུས་པས། །སེམས་ཉིད་གཞི་རྩ་རྟོགས་འདོད་བླ་མ་ཡིན། །སེམས་གནས་
ཙམ་ཡང་ཉན་གོ་མ་ནོན་པར། །ད་ལྟའི་སེམས་འདི་ཕྱག་ཆེན་ཡིན་ཟེར་ནས། །ལོ་བརྒྱར་གཏུགས་ཀྱང་
རྟོགས་པའི་བོགས་མེད་པར། །ཐ་མལ་ཤེས་པའི་ངོ་སྤྲོད་བྱེད་པ་ཡི། །བླུན་པོའི་རྡོ་རྗེ་འཆང་འདི་ཡ་རེ་ཆ།།
ཞེས་པ་འདི་ནི་ལྷ་བཟོ་བྱེའུ་ཞེས་པ་མིང་གཞན་རྣམ་གྲོལ་ལ་གདམས་པའོ།། །།

2242
ཞལ་གདམས་དང་མགུར་གླུ་གཅེས་བཏུས།
72
༢༨